stanford-oval/wikipedia huggingface dataset:
Guy Berryman
Yksityiselämä

Vuonna 2004 Berryman avioitui lapsuudenystävänsä Joanna Bristonin kanssa. He erosivat vuonna 2007. Heillä on vuonna 2006 syntynyt tytär. Vuonna 2014 Berryman kihlautui hollantilaismalli Keshia Gerritsin kanssa.
Aiheesta muualla

Coldplayn verkkosivut
Gustaf Nyholm (kirkkoherra)

| Gustaf Nyholm> Henkilötiedot |
| --- | --- |
Syntynyt: 14. tammikuuta 1820 Janakkala
Kuollut: 15. tammikuuta 1879 (59 vuotta) Merikarvia
Kansalaisuus:  Suomen suuriruhtinaskunta
Vanhemmat:  Henrik Nyholm Sara Ernstdotter Nikander
Puoliso:  Heloisa Vilhelmina Bäckman (1842–1843) Hilma Annell (1844–)
Lapset:  Abel Nyholm (s. 1845) Hilma Nyholm (s. 1846) Eugén Nyholm (s. 1851)
Ura
Uskontokunta:  Luterilaisuus
Gustaf Nyholm (14. tammikuuta 1820 Janakkala – 15. tammikuuta 1879 Merikarvia) oli suomalainen kirkkoherra. Kirjailija Mathilda Roslin julkaisi Nyholmin 1877 esittämiä ennustuksia vuonna 1912 ilmestyneessä kirjassaan.
Nyholmin vanhemmat olivat Janakkalan suntio Henrik Nyholm (k. 1834) ja Sara Ernstdotter Nikander. Hän kävi Hämeenlinnan triviaalikoulua ja Turun lukiota ja pääsi ylioppilaaksi 1840. Nyholm vihittiin papiksi Turun hiippakunnassa 1842.
Nyholm oli pappina Tarvasjoella, Taivassalossa ja Suodenniemellä. Hän oli Tyrvään pitäjänapulaisena vuodesta 1854 ja Oripään kappalaisena vuodesta 1858. Nyholm sai varapastorin arvon vuonna 1865. Hänet valittiin Merikarvian kirkkoherraksi 1868 ja hän astui tähän virkaan 1871.
Nyholm oli kiinnostunut Raamatussa kuvatuista lopunajan ennustuksista ja hän tuli vakuuttuneeksi siitä että Suomikin tulisi olemaan mukana lopunajan tapahtumissa. Kesällä 1877 hän kertoi näistä näkemyksistään silloin 40-vuotiaalle Mathilda Roslinille. Nyholmin ennustukset pohjautuivat Raamatun Hesekielin kirjan 38. ja 39. lukuun, jossa kuvataan Googin sotaa ja Googin tuhoutumista. Hän teki näiden lukujen perusteella päätelmä että "Goog on Venäjän sotilasvallan personoitu tyyppi, joka itseensä sulkee koko sotavoiman kaikkine rajakansojen apujoukkoineen". Hän ennusti myös Kiinan ja Japanin nousevan merkittäviksi tekijöiksi sekä Suomen itsenäistyvän ja totesi vuonna 1877 että "Kun 35 vuotta on kulunut, silloin jo tiedetään Suomessa, mikä on tulossa". Mathilda Roslin julkaisi nämä Nyholmin näkemykset vuonna 1912 kirjassa "Mietteitä Gogin sodasta Merikarvialla kuolleen kirkkoherra Gust. Nyholmin mukaan kertomuksen muotoon kirjoitettu", hän sai kirjasta tällöin painokanteen. Nyholmin ennustukset nousivat puheenaiheeksi myös talvisodan aikana ja niiden tulkittiin ennustavan Neuvostoliiton häviötä ja hajoamista sodan seurauksena.
Gustaf Nyholm oli naimisissa 1842–1843 Heloisa Vilhelmina Bäckmanin (k. 1843) kanssa ja vuodesta 1844 Hilma Annellin (k. 1899) kanssa tämän toisessa avioliitossa. Hänen poikiaan toisesta avioliitosta olivat Virtain kirkkoherra Abel Nyholm (1845–1907), Wilhelm Lindstedtin puoliso Hilma Nyholm (1946–1910) ja Punkalaitumen kirkkoherra Eugén Nyholm (1851–1902) sekä
Kirjallisuutta

Mietteitä Gogin sodasta ; Merikarvialla kuolleen kirkkoherra Gust. Nyholmin (* 1820 † 1879) mukaan kertomuksen muotoon kirjoittanut Matilda Roslin-Kalliola ; suomensi Jaakko S. Ketola. Hjalmar Renwall, Turku 1912, 1917
Gogin sota - Raamatullinen ennustus nykyisestä kauheasta maailmansodasta ; mietteitä ennustuksen johdosta tehnyt Gust. Nyholm ; mietteet muistiin kirjoittanut Matilda Roslin-Kalliola. Julkaistaan nyt suomeksi niine raamatunkohtineen, joihin ennustus ja mietteet viittaavat. Matti Vuolukka & kumpp,Tampere 1917
Ensio Lehtonen : Ennustuksia ja tosiasioita Suomen kohtalosta : lentokirjanen. Ristin Voitto r.y, Helsinki 1935
William Jokinen : Googin sota ja Suomen kohtalo : tutkielma Merikarvialla kuolleen Gust. Nyholmia (1820-1879) suurta mielenkiintoa herättäneestä ennustuksesta "Mietteitä Googin sodasta" sekä Hesekielin 38 ja 39 mukaan. Kirjavälitys, Helsinki 1942
Ensio Lehtonen : Suomen kohtalo ennustusten valossa. Kuva ja sana, Helsinki 1963
Aiheesta muualla

Gustaf Nyholmin nekrologi, Uusi Suometar, lisälehti 28.02.1879, nro 25, s. 5, Kansalliskirjaston digitaaliset aineistot
Merkillinen ennustus. Gogin sodan ennustukset toteutuneet, Tappara : Tampereen rykmentin äänenkannattaja, 01.05.1937, nro 5, s. 4, Kansalliskirjaston digitaaliset aineistot
Hallvard Eika

| Hallvard Eika> Norjan ulkomaankauppa- ja merenkulkuministeri |
| --- | --- |
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Per Kleppe
Seuraaja:  Jens Evensen
Norjan maatalousministeri
 Bortenin hallitus 21. elokuuta 1970 – 17. maaliskuuta 1971  
Edeltäjä:  Bjarne Lyngstad
Seuraaja:  Thorstein Treholt
Suurkäräjäedustaja
 Telemarkin vaalipiiri 1969–1977  
Henkilötiedot
Syntynyt: 5. joulukuuta 1920 Torquay, Saskatchewan, Kanada
Kuollut: 17. toukokuuta 1989 (68 vuotta) Bø, Norja
Tiedot
Puolue:  Venstre
Kunnianosoitukset:  Pyhän Olavin ritarikunta
Hallvard Eika (5. joulukuuta 1920 Torquay, Saskatchewan, Kanada – 17. toukokuuta 1989 Bø, Norja) oli norjalainen Venstren poliitikko. Hän istui suurkäräjillä 1969–1977 sekä toimi Norjan ulkomaankauppa- ja merenkulkuministerinä 1972–1973. Vuosina 1955–1966 hän johti Norjan maataloustuottajien etujärjestöä Norges Bondelagia.
Aiheesta muualla

Hallvard Eika Norjan suurkäräjien verkkosivuilla (norjaksi)
Gunnar Joutsensaari

Kaarlo Gunnar Johannes Joutsensaari (23. heinäkuuta 1927 Viipuri – 16. elokuuta 1991 Paimio) oli suomalainen lakimies ja Suomen Maaseudun Puolueen kansanedustaja.
Gunnar Joutsensaari valmistui lainopin kandidaatiksi vuonna 1953 ja sai varatuomarin arvon vuonna 1960. Hän toimi ylimääräisenä esittelijänä maatalousministeriön asutusasiainosastolla vuosina 1954–1956 ja esittelijänä valtiovarainministeriössä vuosina 1956–1957 sekä toimistopäällikkönä Turun kaupungin verovirastossa vuosina 1957–1960. Vuosina 1961–1972 hän työskenteli viskaalina Turun hovioikeudessa, vuosina 1972–1975 vt. kihlakunnantuomarina Jämsän tuomiokunnassa, vuosina 1975–1984 kihlakunnantuomarina Halikon tuomiokunnassa, vuosina 1984–1987 hovioikeudenneuvoksena Turun hovioikeudessa sekä vuodesta 1987 kihlakunnantuomarina Piikkiön tuomiokunnassa. Joutsensaari oli Paimion kunnanvaltuuston jäsen vuodesta 1964 ja valtuuston puheenjohtaja vuosina 1964–1968 sekä Paimion kunnanhallituksen jäsen vuosina 1969–1976. Lisäksi hän toimi Karjalan Liiton lakimiehenä vuodesta 1987. Sotilasarvoltaan Joutsensaari oli reservin kapteeni.
Gunnar Joutsensaari nousi SMP:n kansanedustajaksi varasijalta Turun läänin eteläisestä vaalipiiristä marraskuun alussa 1989, jolloin Pekka Vennamo erosi eduskunnasta siirtyessään Posti- ja telelaitoksen pääjohtajaksi, ja työskenteli eduskunnassa vaalikauden loppuun saakka.
Aiheesta muualla

.aspx Gunnar Joutsensaari Suomen kansanedustajat. Eduskunta.
Halmahera

Halmahera
| --- | --- |
Sijainti:  Pohjois-Molukit Indonesia
Saariryhmä:  Molukit
Sijaintipaikka:  Molukit 
Vesialue:  Halmaheranmeri, Molukkienmeri 
Korkeimmat kohdat:  Gamkonora (en), 1 635  m, 985  m 
Pinta-ala:  17 780 km²
| --- | --- |
Asukasluku:  163 000
Suurin kaupunki:  Tobelo
Kieli:  useita kieliä
muokkaa - muokkaa wikitekstiä - muokkaa Wikidataa
Halmahera on Indonesiassa sijaitsevan Molukkien saariryhmän suurin saari. Se kuuluu Maluku Utaran provinssiin. Halmahera sijaitsee Uuden-Guinean ja Sulawesin välissä päiväntasaajalla.
Halmaheran maapinta-ala on 17 780 neliökilometriä mutta asukasluku vain noin 179 783 (2015), mikä tekee siitä melko harvaan asutun saaren. Noin 80 prosenttia Halmaheran asukkaista on muslimeja. Saarella on 2000-luvun aikana ollut väkivaltaisia levottomuuksia islaminuskoisen ja kristityn väestönosan välillä. Välittömästi Halmaheran länsipuolella sijaitsevat Ternaten ja Tidoren tulivuorisaaret, joilla toimineet voimakkaat sulttaanikunnat ja sittemmin eurooppalaiset kauppa-asemat ovat vaikuttaneet voimakkaasti Halmaheran historiaan.
Kielellisesti Halmahera on erittäin vaihteleva. Enemmistö saaren väestöstä puhuu papualaiskieliä, mutta eteläosissa puhutaan jonkin verran austroaasialaisia kieliä. Papualaiskielistä puhutuimpia ovat galela ja tobelo, joskin ternate on perinteisesti toiminut alueella lingua francana. Austroaasialaisista kielistä merkittävin on sawai. Monet asukkaista puhuvat myös indonesiaa.
Saarella ja sen ympäristössä on useita toimivia kerrostulivuoria. Näistä aktiivisin on Halmaheran pohjoisosassa sijaitseva 1 185 metriä korkea Dukono, joka on purkautunut yhtäjaksoisesti vuodesta 1933. Saaren korkein vuori on niin ikään vulkaanisesti aktiivinen, 1 635 metriä korkea Gamkonora. Saarella harjoitetaan aktiivista kaivostoimintaa.
Aiheesta muualla

Kuvia tai muita tiedostoja aiheesta Halmahera Wikimedia Commonsissa
HMS Zebra (R81)

| HMS Zebra |
| --- | --- |
 HMS Zebra

Aluksen vaiheet
Rakentaja:  William Denny and Brothers, Dumbarton
Kölinlasku:  14. toukokuuta 1942
Laskettu vesille:  18. maaliskuuta 1944
Palveluskäyttöön:  13. lokakuuta 1944
Loppuvaihe:  romutettu 1959
Tekniset tiedot
Uppouma:  1 730 t (standardi) 2 570 t (max)
Pituus:  80,1 m (kokonaispituus)
Leveys:  10,90 m
Koneteho:  40 000 hv (29,8 MW)
Nopeus:  37 solmua
Miehistöä:  286
Aseistus
Aseistus:  4 × 4,5" tykkiä 5 × 40 mm ilmatorjuntatykkiä 8 × 21" (533 mm) torpedoputkea
HMS Zebra (viirinumero R81) oli Britannian kuninkaallisen laivaston Z-luokan hävittäjä toisessa maailmansodassa.
Valmistus

Alus tilattiin 12. helmikuuta 1942 kymmenennessä hätälaivueessa (engl. Emergency Flotilla) William Denny and Brothersilta Dumbartonista, missä köli laskettiin 14. toukokuuta 1942 telakkanumerolla 1118. Alus laskettiin vesille 18. maaliskuuta 1944 ja valmistui 13. lokakuuta.
Palvelus

Aluksen vastaanottotestit ja varustaminen aloitettiin 13. lokakuuta. Niiden päätyttyä se siirrettiin Scapa Flow’hun miehistön koulutukseen, jonka päätyttyä alus liitettiin Kotilaivaston 2. hävittäjälaivueeseen suojaamaan raskaita pinta-aluksia sekä valvomaan luoteisen reitin aluetta (engl. North Western Approaches). Alus liittyi 1. tammikuuta 1945 Kuolan niemimaalle matkaavaa saattuetta JW63 suojaavaan laivasto-osastoon. Alus erkani 8. tammikuuta saattueesta saavuttuaan määränpäähän. Se suojasi 11. tammikuuta samassa suojausosastossa Britteinsaarille palaavaa saattuetta RA63, josta alus erkani 21. tammikuuta Loch Ewessä.
Kotilaivaston mukana alus lähti 13. helmikuuta suojaamaan saattuetta JW64, mutta se joutui palaamaan vielä samana päivänä kotisatamaan konevian vuoksi. Alus oli telakalla korjattavana 5. helmikuuta. Alus suojasi 11. helmikuuta risteilijä HMS Devonshireä ja saattuetukialuksia HMS Premier ja HMS Puncher. Osaston tehtävänä oli laskea miinoja ja häiritä Norjan rannikon liikennettä operaatio Seleniumissa.
Alus suojasi 26. helmikuuta HMS Savagen ja HMS Scourgen kanssa Kuolan niemimaalta palaavaa saattuetta RA64. Ne korvasivat tuhoutuneet HMS Larkin ja HMS Bluebellin. Alus erkani seuraavana päivänä saattueesta HMS Bellonan ja Kotilaivaston hävittäjien kanssa saattueen uudelleen järjestelyn jälkeen. Maalis-huhtikuun alus suojasi pinta-aluksia ja teki partiomatkoja rannikon edustalla. Toukokuusta elokuuhun alus tuki vapautettujen alueiden jälleen miehitystä.
Toisen maailmansodan päätyttyä alus liitettiin 4. hävittäjälaivueeseen, jossa se oli vuoteen 1947. Se siirrettiin Plymouthin reserviin ja edelleen 1952 Harwichin reserviin, josta se palasi vuotta myöhemmin Plymouthiin. Alus päätettiin muuttaa sukellusveneidentorjuntafregatiksi, joten sen tykkitornit poistettiin. Muutostyöt kuitenkin keskeytettiin 1955 ja alus sijoitettiin myyntilistalle. Alusta yritettiin myydä Länsi-Saksalle, mutta sen huono kunto esti kaupan. Alus myytiin 1958 BISCOlle, joka siirsi aluksen romutuksen Cashmorelle. Alus saapui hinattuna romutettavaksi 12. helmikuuta 1959.
HD 81040

HD 81040 on melko paljon Aurinkoa muistuttava keltainen kääpiö
Leijonan tähdistössä. Tähti sijaitsee 106,2 valovuoden päässä ja sen kirkkaus on 7,74 magnitudia, joten se ei näy paljain silmin. Tähden spektrityyppi on G2-3V, absoluuttinen kirkkaus +5,17 ja massa 0,96 Auringon massaa. Tähden luminositeetti on 0,81 Aurinkoa, säde 0,86 Auringon säteestä ja pintalämpötila 5 700 K. Tähden metallipitoisuus on 69% Auringosta. Uusin tähden ikä-arvio noin 4 180 miljoonaa vuotta, aiemman ollessa 800 miljoonaa vuotta. Tähdellä on massiivinen eksoplaneetta soikealla radalla.
Eksoplaneetta HD 81040b

Eksoplaneetta HD 81040b on havaittu HARPS-nimisellä La Silan observatorion spektrografilla.
| Nimi | Massa ( M sin i Me) | Etäisyys (AU) | Kiertoaika (päivää) | Eksentrisyys |
| --- | --- | --- | --- | --- |
| HD 81040 b | >6,86 ± 0,71 | 1001,7 ± 7 | 1,94 | 0,526 ± 0,042 |
Aiheesta muualla

The Extrasolar Planets Encyclopaedia: HD 81040
| --- | --- |
Tähdet:  Regulus, γ1 Leo, Denebola, δ Leo, ε Leo, θ Leo, ζ Leo, η Leo, ο Leo A, ο Leo B, γ2 Leo, ρ Leo, μ Leo, ι Leo, σ Leo, 54 Leo, υ Leo, λ Leo, 31 Leo, 60 Leo, φ Leo, κ Leo, 93 Leo, 72 Leo, χ Leo, π Leo, 61 Leo, 87 Leo, 40 Leo, 58 Leo, τ Leo, 59 Leo, ξ Leo, 10 Leo, 6 Leo, 48 Leo, 75 Leo, ν Leo, 92 Leo, 22 Leo, 73 Leo, 53 Leo, ψ Leo, 79 Leo, ω Leo, 69 Leo, 37 Leo, 46 Leo, HD 94402, 52 Leo, 51 Leo, 65 Leo, 95 Leo, 86 Leo, 81 Leo, 44 Leo, 15 Leo, 18 Leo, 49 Leo, 67 Leo, 3 Leo, 8 Leo, 85 Leo, 89 Leo, 39 Leo, 76 Leo, 55 Leo, 56 Leo, 35 Leo, 62 Leo, 90 Leo, 45 Leo, R Leo, 43 Leo, 20 Leo, 42 Leo, 13 Leo, 88 Leo, 54 Leo, 7 Leo, 80 Leo, 37 Sex, 34 Leo, 19 Leo, 23 Leo, 64 Leo, 83 Leo A, 18 LMi, 9 Leo, 11 Leo, 52 LMi, 71 Leo, HD 89307, 83 Leo B, HD 81040, HD 88133, HD 100777, GJ 436, CW Leo, Wolf 359
Eksoplaneetat:  83 Leonis B b, HD 81040 b, HD 88133 b, GJ 436 b
HMS Zodiac

| HMS Zodiac |
| --- | --- |
 HMS Zodiac

Aluksen vaiheet
Rakentaja:  John I. Thornycroft and Company, Woolston
Kölinlasku:  7. marraskuuta 1942
Laskettu vesille:  11. maaliskuuta 1944
Palveluskäyttöön:  23. lokakuuta 1944
Poistui palveluskäytöstä:  Israelin laivastolle 1955 nimellä INS Yaffa
Tekniset tiedot
Uppouma:  1 730 t (standardi) 2 570 t (max)
Pituus:  80,1 m (kokonaispituus)
Leveys:  10,90 m
Koneteho:  40 000 hv (29,8 MW)
Nopeus:  37 solmua
Miehistöä:  286
Aseistus
Aseistus:  4 × 4,5" tykkiä 5 × 40 mm ilmatorjuntatykkiä 8 &imes; 21" (533 mm) torpedoputkea
HMS Zodiac (viirinumero R54) oli Britannian kuninkaallisen laivaston Z-luokan hävittäjä toisessa maailmansodassa.
Valmistus

Alus tilattiin 12. helmikuuta 1942 kymmenennessä hätälaivueessa (engl. Emergency Flotilla) John I. Thornycroft and Companyltä Southamptonin Woolstonista, missä köli laskettiin 7. marraskuuta 1943. Alus laskettiin vesille 11. maaliskuuta 1944 ja valmistui 23. lokakuuta.
Palvelus

Valmistumisen jälkeen aloitettiin aluksen vastaanottokokeet, joiden päätyttyä alus siirrettiin Kotilaivastoon Scapa Flow’hun miehistön koulutukseen ennen liittymistä 2. hävittäjälaivueeseen. Alus suojasi 11. tammikuuta 1945 alkaen risteilijä HMS Didoa, saattuetukialuksia HMS Premieriä ja HMS Trumpeteria laskettaessa miinoja Utsiran saaren edustalle operaatio Spellbinderissä, josta vapauduttuaan se osallistui Kotilaivaston mukana Norjan rannikkoliikenteen häirintään.
Alus liittyi 18. huhtikuuta risteilijä HMS Bellonan, saattuetukialusten Premierin ja HMS Vindexin sekä Kotilaivaston hävittäjien kanssa Neuvostoliittoon matkanneeseen saattueeseen JW56, mistä se erkani 25. huhtikuuta suojueen mukana ja liittyi 29. huhtikuuta Britteinsaarille palaavaan saattueeseen RA66. Se erkani saattueesta liittyäkseen HMS Birminghamiin, jonka tehtävänä oli Tanskan takaisinvaltaus.
HMS Zodiac oli 9. toukokuuta Birminghamin, Didon, HMS Zealousin, HMS Zephyrin ja HMS Zestin kanssa Kööpenhaminassa vastaanottamassa alueella olleiden saksalaisjoukkojen antautumista, jolloin Saksan laivaston risteilijät Prinz Eugen ja Nürnberg siirtyivät liittoutuneiden valvontaan. Alus siirrettiin 13. toukokuuta Zealousin kanssa Kieliin, josta vapauduttuaan se palasi Kotilaivastoon.
Alus saattoi 16. elokuuta Plymouthiin Yhdysvaltain laivaston risteilijän USS Augustan, joka kuljetti Yhdysvaltain presidenttiä Harry S. Trumania. Satamaan saavuttuaan se oli vartioaluksena.
Alus oli 2. hävittäjälaivueessa, josta se siirrettiin sotatoimien päättymisen jälkeen 4. hävittäjälaivueeseen ja helmikuussa 1947  reserviin. Maattuaan pari vuotta ankkurissa Portsmouthissa alus palautettiin palvelukseen 2. koulutuslaivueeseen Portlandiin. Alus palautettiin 1952 Portsmouthin reserviin, kunnes se kunnostettiin 1954 Penarthissa ennen siirtoaan Cardiffiin. Alus sijoitettiin myyntilistalle ja myytiin 1955 Israelille. Alus siirrettiin Liverpooliin kunnostettavaksi ennen luovutusta.
INS Yaffa

Alus nimettiin 1956 palvelukseen otettaessa Yaffaksi. Se oli palveluksessa aina vuoteen 1972.
Gustaf Nessler

| Gustaf Mauritz Nessler |
| --- | --- |

Henkilötiedot
Syntynyt: 6. elokuuta 1884 Maarianhamina
Kuollut: 16. lokakuuta 1961 (77 vuotta) Helsinki
Näyttelijä
Aktiivisena:  1910–1956
Gustaf Mauritz Nessler (6. elokuuta 1884 Maarianhamina – 16. lokakuuta 1961 Helsinki) oli suomalainen teatteriohjaaja, teatterinjohtaja ja näyttelijä.
Elämä ja ura

Gustaf Nesslerin vanhemmat olivat piirilääkäri Gustaf Adolf Nessler ja Aurora Maria Hultman. Nessler kirjoitti ylioppilaaksi 1904, jonka jälkeen hän opiskeli muun muassa musiikkia, estetiikkaa ja kirjallisuutta. Hän debytoi näyttelijänä Svenska Teaternissa vuonna 1910 ja työskenteli edelleen näyttelijänä Turun ruotsalaisessa teatterissa 1910–1912 ja 1914–1920. Lisäksi hän työskenteli Turun ruotsalaisen teatterin ohjaajana 1916–1917 ja johtajana 1917–1919. Vuodesta 1920 vuoteen 1939 Nessler toimi Svenska Teaternin ohjaajana, "ensimmäisenä regissöörinä". Toisen maailmansodan aikana 1939–1944 hän työskenteli Wasa Teaterin johtajana ja vuosina 1944–1956 Yleisradion ruotsinkielisen radioteatterin ohjaajana ja dramaturgina.
Nessler asetti näyttämölle muun muassa  Minna Canthin, Henrik Ibsenin, Aleksis Kiven, Molièren ja William Shakespearen teoksia sekä Franz Lehárin, Fallin ja Kálmánin operetteja. Lisäksi hän käänsi useita näytelmiä ja operetteja. Varsinaisen teatterityön ohella Nessler julkaisi teatteri- ja kirjallisuusaiheisia kirjoituksia ja oli perustamassa Suomen Näyttelijäliittoa.
Lähteet ja viitteet

Kotimaisia näyttämötaiteilijoita sanoin ja kuvin, Kustannusliike Opas, Viipuri 1930
1 2  Kotimaisia näyttämötaiteilijoita sanoin ja kuvin, s. 206
↑  Upplagsverket.fi[vanhentunut linkki]
Aiheesta muualla

Runeberg.org
HD 98800

| HD 98800HD 98800 |
| --- | --- |

Bayerin designaatio:  (TV Crateris, TV Crt)
HD-designaatio:  HD 98800
Muut designaatiot:  GJ 2084, GSC 06654-00219, HIP 55505, SAO 179815, TV Crateris
Fyysiset ominaisuudet
Näennäinen kirkkaus:  9,11 mv
Absoluuttinen kirkkaus:  10,27 Mv
Spektriluokka:  K5Ve
Väri-indeksi:  B-V    U-B
Muuttujatyyppi:  T Tauri
Ikä:  10 miljoonaa
Astrometriset ominaisuudet
Tähdistö:  Crater
Rektaskensio (J2000):  11h 22m 05.2898s
Deklinaatio (J2000):  -24° 46′ 39.760″
Etäisyys:  ~150 vv. ~47 pc
Parallaksi:  21,43 ± 2,86 mas
Säteisnopeus:  9,25 km/s
Ominaisliike:  RA: -85,45  dekl: -33,37 mas/v
HD 98800 on nelinkertainen tähti noin 150 valovuoden päässä Maasta. Sen näennäinen kirkkaus 10,27. HD 98800 ei näy paljain silmin. Tähti tunnetaan myös nimellä TV Crateris tai TV Crt. Se sijaitsee nuorten tähtien muodostamassa tähtiassosiaatiossa. Toista tähtiparia HD 98800 Aab ympäröi kaksi pölykiekkoa, joiden välissä on aukko.
Järjestelmän rakenne

HD 98800 koostuu kahdesta lähekkäisestä kaksoistähdestä, joita kutsutaan nimillä HD 98800 A ja HD 98800 B. Tähtiparien väli on noin 50 AU, ja ne kiertävät toisiaan yhteisen painopisteen ympäri. Tähtipareja kutsutaan useimmiten nimellä HD 98800 Aab ja HD 98800 Bab tai joskus HD 98800 A1/2 ja HD 98800 B1/2.
HD 98800:n neljästä tähdestä Aa, Ab ja Ba, Bb ei ole paljonkaan tietoja. Niiden katsotaan kuitenkin muistuttavan paljon nuorta Aurinkoa. Järjestelmän ikä on noin 10 miljoonaa vuotta. A- ja B-tähtiparien väli on 50 AU.
Sekä Aab että Bab ovat spektroskooppisia kaksoistähtiä, joiden komponenttien väli on noin 1 AU. K5-spektriluokan Aa:n massa on arviolta 1,1 Auringon massaa. B:n tähtien massat ovat 0,93 ja 0,64 Auringon massaa. B-tähden pspektriluokka on välillä K7-M0. B-tähden ympärillä on havaintojen mukaan pölykiekko, joka kiertää kumpaakin B-tähteä.
Sisempi ja ulompi pölykiekko

Sisempi ohut pölykiekko ulottuu B-tähtiparin eli Bab-parin painopisteestä 1,5–2 AU:n päähän. Tämän jälkeen pölykiekoissa on noin 3 AU:n levyinen aukko, ja toinen, paksu kiekko alkaa noin 5,9 AU:n päässä. Kiekoissa on vähän kaasua, joten ne ovat melko pitkälle kehittyneitä. Sisempää kiekkoa pidetään "toisen sukupolven kiekkona", joka on irronnut jo kasautuneista isommista kappaleista. Myös ulompi kiekko koostuu suurista hiukkaista, ja säteilee paljon infrapunaa, koska siellä tapahtuu luultavasti näkymättömän, jo syntyneen, planeetan aiheuttamia törmäyksiä, jotka hajottavat suuria pölyhiukkasia pienemmiksi. Vastaava massa pieniä pölyhiukkasiahan omaa suuremman pinta-alan kuin pieni määrä suuria.
Tämän tyyppistä ohuesta sisäosasta ja paksusta ulko-osasta koostuvaa esiplanetaarista kiekkoa pidetään niin sanottuna siirtymävaiheen kiekkona, joka elää vain noin 100 000 vuotta. Syntyneiden planeettojen uskotaan puhdistavan vetovoimallaan sisempää kiekkoa.[lähde? ]
HD 98800:sta nuorempia ovat nuoret esiplanetaarisen kiekon ympäröimät kaksoistähdet St 34 ja Hen 3-600 A. Vanhempia ovat esim TW Hya.
HD 98800 koostuu neljästä tähdestä. B-tähtiparia kiertää ohut sisempi pölykiekko, joka päättyy aukkoon. Aukon takana on paksumpi ja kylmempi pölykiekko.
Hangö sommaruniversitet

| Hangö sommaruniversitet (Hangon kesäyliopisto) |
| --- | --- |
Perustettu:  1966
Tyyppi:  kesäyliopisto
Henkilökunta:  vuonna 2015: toimihenkilöt: 2, opetushenkilökunta: 
Osoite:  Skolgatan 9–11, 10900 Hangö
Sivusto:  www.hangosommaruni.fi
Hangö sommaruniversitet (suom. Hangon kesäyliopisto) on Hangossa toimiva, Stiftelsen för Hangö sommaruniversitetin ylläpitämä ruotsinkielinen kesäyliopisto. Se on perustettu vuonna 1966.
Han Song-ryol

Han Song-ryol (kor. 한성렬, Han Seong-ryeol; s. 17. kesäkuuta 1954 Pohjois-Pyeongan) on pohjoiskorealainen diplomaatti ja poliitikko.
Ura

Han valmistui Kim Il-sungin yliopistosta ja liittyi Pohjois-Korean ulkoministeriön palvelukseen vuonna 1980. Hän toimi maansa vara-YK-edustajana vuosina 2002–2006. Tammikuussa 2003 Han tapasi Santa Fessä New Mexicon kuvernööri Bill Richardsonin, joka oli aiemmin ansioitunut vaativissa neuvotteluissa muiden muassa Fidel Castron ja Saddam Husseinin kanssa. Han on toiminut myös Pohjois-Korean varaulkoministerinä. Vuonna 2015 hänet nimitettiin ulkoministeriön Yhdysvaltain asioiden jaoksen pääjohtajaksi.
Robert Egan kuvasi vuonna 2010 kirjassaan Eating with the Enemy ystävällisiä välejään Han Song-ryoliin.
Nykyinen tilanne

Eteläkorealaisen hallituslähteen mukaan loppuvuodesta 2018 saatiin tieto merkittävistä muutoksista Han Song-ryolin asemassa. Lehti Chosun Ilbo väitti tammikuussa 2019, että Han ja viisi muuta pohjoiskorealaista virkamiestä oli lähetetty ideologiseen uudelleenkoulutukseen Komdokin kaivokselle Etelä-Hamgyeongiin. Etelä-Korean Yhdistymisministeriön virkamies kertoi, ettei hänellä ollut tietoa asiasta. Etelä-Koreaan loikannut diplomaatti Thae Yong-ho oli jo haastattelussa vuonna 2017 kertonut, että Han Song-ryolin vävy ja lapsenlapsi olivat joutuneet poliittisten vankien leirille. Han Song-ryolin vävyn isä oli kertoman mukaan joutunut myös puhdistuksen uhriksi, koska hänen välinsä teloitettuun Jang Song-thaekiin oli katsottu liian läheisiksi.
Hanne Kautto

Hanne Kautto on suomalainen toimittaja, joka on toiminut YleX:n ohjelmapäällikkönä vuodesta 2015 alkaen. Aiemmin Kautto on työskennellyt YleX:ssä useissa tehtävissä, kuten radio-ohjelmien vastaavana tuottajana, radiojuontajana ja nettitoimittajana. Hän esiintyi YleX Aamussa 2010–2013 ja YleX Toiveissa 2011–2013.
Ohjelmapäällikön vastuulla ovat YleX:n sisällöt radiossa, netissä ja tapahtumissa. Ennen YleX:ää Kautto työskenteli muun muassa MTV3:n verkkotoimituksessa ja The Voice -radiokanavalla.
Aiheesta muualla

Latvala, Jussi: YleX:n uusi ohjelmapäällikkö on Hanne Kautto: ”Parasta täällä ovat ihmiset” YleX.  9.9.2015.